CELEX: 32015R2014
Language: sk
Date: 2015-11-11 00:00:00
Title: Vykonávacie nariadenie Komisie (EÚ) 2015/2014 z 11. novembra 2015, ktorým sa stanovujú vykonávacie technické predpisy, pokiaľ ide o postupy a vzory pri predkladaní informácií orgánu dohľadu nad skupinou a pri výmene informácií medzi orgánmi dohľadu podľa smernice Európskeho parlamentu a Rady 2009/138/ES (Text s významom pre EHP)

12.11.2015   
            
            
               SK
            
            
               Úradný vestník Európskej únie
            
            
               L 295/11
            
         VYKONÁVACIE NARIADENIE KOMISIE (EÚ) 2015/2014
   z 11. novembra 2015,
   ktorým sa stanovujú vykonávacie technické predpisy, pokiaľ ide o postupy a vzory pri predkladaní informácií orgánu dohľadu nad skupinou a pri výmene informácií medzi orgánmi dohľadu podľa smernice Európskeho parlamentu a Rady 2009/138/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (1), a najmä na jej článok 249 ods. 4,
   keďže:
   
               (1)
            
            
               Bez toho, aby boli dotknuté iné formy spolupráce a výmeny informácií, ktoré sa môžu vyskytnúť dvojstranne alebo viacstranne medzi orgánmi dohľadu, postupy a vzory sú obzvlášť nevyhnutné na uľahčenie efektívnej a konvergentnej výmeny informácií medzi orgánmi dohľadu v kolégiu orgánov dohľadu, pretože kolégium orgánov dohľadu by malo byť hlavnou platformou na výmenu informácií medzi orgánmi dohľadu nad skupinou.
            
         
               (2)
            
            
               Uvedené postupy a vzory sú určené orgánom dohľadu v kolégiu orgánov dohľadu, ktoré v rámci dohody o koordinácii rozhodujú o tom, ktoré informácie sú potrebné na činnosť kolégia orgánov dohľadu a o spôsoboch, ktorými by sa tieto informácie mali vymieňať podľa článku 357 delegovaného nariadenia Komisie (EÚ) 2015/35 (2).
            
         
               (3)
            
            
               Účinný a efektívny dohľad si vyžaduje, aby sa v rámci výmeny informácií a spolupráce medzi orgánmi dohľadu zohľadňovala povaha, rozsah a zložitosť skupiny, dostupnosť a typ informácií, ako aj najnovšie a najrelevantnejšie údaje.
            
         
               (4)
            
            
               Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre poisťovníctvo a dôchodkové poistenie zamestnancov.
            
         
               (5)
            
            
               Európsky orgán pre poisťovníctvo a dôchodkové poistenie zamestnancov vykonal otvorené verejné konzultácie k návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal skupinu zainteresovaných strán v poisťovníctve vytvorenú v súlade s článkom 37 nariadenia Európskeho parlamentu a Rady (EÚ) č. 1094/2010 o stanovisko (3),
            
         PRIJALA TOTO NARIADENIE:
   Článok 1
   Výmena informácií medzi orgánmi dohľadu v kolégiu orgánov dohľadu
   Orgány dohľadu si v rámci kolégia orgánov dohľadu vymieňajú informácie systematicky, aspoň raz ročne a ak je to vhodné, výmena prebieha ad hoc.
   Článok 2
   Lehota na výmenu informácií
   1.   Pri každej systematickej výmene informácií alebo výmene informácii ad hoc sa orgány dohľadu v rámci kolégia orgánov dohľadu dohodnú na jej lehote.
   2.   Odchýlky od dohodnutých lehôt sa oznamujú príslušným orgánom dohľadu vopred s primeraným odôvodnením.
   Článok 3
   Spôsob výmeny informácií
   Orgány dohľadu v rámci kolégia orgánov dohľadu sa dohodnú na zabezpečenej elektronickej forme výmeny informácií, ako aj na formáte údajov, v akom sa tieto informácie majú vymieňať.
   Článok 4
   Mena
   Pokiaľ orgány dohľadu v kolégiu orgánov dohľadu v rámci dohovoru o koordinácii uzatvoreného v súlade s článkom 248 ods. 4 smernice 2009/138/ES nerozhodnú inak, sumy, ktoré sú súčasťou informácií vymieňaných v rámci kolégia orgánov dohľadu, vyjadrujú v tej mene, ktorá sa použila na oznámenie informácií.
   Článok 5
   Jazyk
   Pokiaľ orgány dohľadu v kolégiu orgánov dohľadu v rámci dohovoru o koordinácii uzatvoreného v súlade s článkom 248 ods. 4 smernice 2009/138/ES nerozhodnú inak, informácie si v rámci kolégia orgánov dohľadu vymieňajú v tom jazyku, ktorý sa v kolégiu používa najčastejšie.
   Článok 6
   Prehľad informácií, ktoré sa majú vymieňať v rámci kolégia orgánov dohľadu
   Orgán dohľadu nad skupinou odovzdáva ostatným orgánom dohľadu v kolégiu orgánov dohľadu prehľad informácií, ktoré sa majú vymieňať podľa článku 357 delegovaného nariadenia (EÚ) 2015/35, na ktorý použije vzor stanovený v prílohe I k tomuto nariadeniu.
   Článok 7
   Predkladanie hlavných záverov z procesu preskúmania orgánmi dohľadu
   1.   Ostatné orgány dohľadu v kolégiu orgánov dohľadu predložia orgánu dohľadu nad skupinou hlavné závery vyplývajúce z procesu preskúmania orgánmi dohľadu vykonaného na úrovni jednotlivých podnikov podľa článku 357 ods. 2 písm. c) delegovaného nariadenia (EÚ) 2015/35, na ktoré použijú vzor stanovený v prílohe II k tomuto nariadeniu.
   2.   Orgán dohľadu nad skupinou odovzdáva ostatným orgánom dohľadu v kolégiu orgánov dohľadu hlavné závery z procesu preskúmania orgánmi dohľadu vykonaného na úrovni skupiny podľa článku 357 ods. 3 písm. a) bodu iii) delegovaného nariadenia (EÚ) 2015/35, na ktoré použije vzor stanovený v prílohe II k tomuto nariadeniu.
   Článok 8
   Spolupráca a výmena informácií medzi orgánmi dohľadu mimo kolégia orgánov dohľadu
   1.   Keď si orgán dohľadu s niektorými z ostatných orgánov dohľadu v rámci kolégia orgánov dohľadu dvojstranne alebo mnohostranne vymieňa informácie relevantné z hľadiska dohľadu nad skupinou, tento orgán dohľadu oznámi tieto informácie orgánu dohľadu nad skupinou v primeranom čase. Orgán dohľadu nad skupinou zabezpečuje, aby sa informácie poskytli všetkým ostatným zainteresovaným orgánom dohľadu v rámci kolégia orgánov dohľadu na jeho najbližšom zasadnutí alebo pred ním.
   2.   Keď orgán dohľadu v kolégiu orgánov dohľadu dostane od tretej strany informácie relevantné z hľadiska dohľadu nad skupinou a tieto informácie poskytuje niektorým z ostatných orgánov dohľadu v rámci kolégia orgánov dohľadu, v maximálnom možnom rozsahu, s výhradou akýchkoľvek obmedzení ohľadom dôvernosti uložených treťou stranou alebo zákonom, oznámi tieto informácie orgánu dohľadu nad skupinou v primeranom čase. Orgán dohľadu nad skupinou zabezpečuje, aby sa informácie poskytli všetkým ostatným zainteresovaným orgánom dohľadu v rámci kolégia orgánov dohľadu na jeho najbližšom zasadnutí alebo pred ním.
   Článok 9
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 335, 17.12.2009, s. 1.
   
      (2)  Delegované nariadenie Komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015, s. 1).
   
      (3)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).
   
      PRÍLOHA I
      
         Prehľad informácií, ktoré sa majú vymieňať v rámci kolégia orgánov dohľadu
      
      
                  
                     Typ informácií
                  
                  
                     Názov podniku
                  
               
               
                  
                     Správa o solventnosti a finančnom stave
                  
               
               
                  
                     Pravidelná správa pre orgány dohľadu
                  
               
               
                  
                     Vzory kvantitatívnych správ
                  
               
               
                  
                     Hlavné závery procesu preskúmania orgánmi dohľadu
                  
               
               
                  
                     Iné vybrané údaje
                  
               
            
                  Podnik s účasťou
               
               
                  Informácia
               
               
                   
               
               
                   
               
               
                   
               
               
                   
               
               
                   
               
            
                  Frekvencia
               
               
                   
               
               
                   
               
               
                   
               
               
                   
               
               
                   
               
            
                  Lehota
               
               
                   
               
               
                   
               
               
                   
               
               
                   
               
               
                   
               
            
                  Dcérska spoločnosť
               
               
                  Informácia
               
               
                   
               
               
                   
               
               
                   
               
               
                   
               
               
                   
               
            
                  Frekvencia
               
               
                   
               
               
                   
               
               
                   
               
               
                   
               
               
                   
               
            
                  Lehota
               
               
                   
               
               
                   
               
               
                   
               
               
                   
               
               
                   
               
            
                  Iný prepojený podnik
               
               
                  Informácia
               
               
                   
               
               
                   
               
               
                   
               
               
                   
               
               
                   
               
            
                  Frekvencia
               
               
                   
               
               
                   
               
               
                   
               
               
                   
               
               
                   
               
            
                  Lehota
               
               
                   
               
               
                   
               
               
                   
               
               
                   
               
               
                   
               
            Informácie, ktoré sa majú vymieňať vrátane príslušných častí opisných správ, príslušných vzorov kvantitatívnych správ, hlavných záverov procesu preskúmania orgánmi dohľadu a iných vybraných údajov, ako aj lehôt a frekvencie, na ktorých sa dohodlo kolégium orgánov dohľadu, sa špecifikujú v prehľade.
   
   
      PRÍLOHA II
      
         Predkladanie hlavných záverov procesu preskúmania orgánmi dohľadu
      
      
                  
                     Názov podniku alebo skupiny
                  
               
               
                   
               
            
                  Výsledok posúdenia rizík a príslušné plánované činnosti dohľadu
               
            
                  Opis
               
               
                   
               
            
                  Zistenia kontrol/inšpekcií na mieste a kontrol na diaľku
               
            
                  Opis
               
               
                   
               
            
                  Príslušné opatrenia dohľadu
               
            
                  Opis
               
               
                   
               
            Hlavné závery procesu preskúmania orgánmi dohľadu zahŕňajú výsledky posúdenia rizík, príslušné plánované činnosti dohľadu, zistenia kontrol na mieste, inšpekcií na mieste a kontrol na diaľku, ako aj príslušné opatrenia dohľadu, na ktorých sa dohodlo kolégium orgánov dohľadu.